**Către**

**Statul Major al Apărării**

**Subsemnatul** .............................................................................. , cu domiciliul în ................ .. .... ......................... ..................................................................................................................................,

Posesor al CI, seria ......., nr. .............................,

 **Prin prezenta:**

1. **VĂ ADUC LA CUNOȘTINȚĂ faptul că *Acordul privind cooperarea în domeniul securității între România și Ucraina, semnat la Washington, la 10 iulie 2024,* în numele României, de către Președintele României, a fost semnat cu încălcarea dispozițiilor Legii nr. 590/2003 și a Constituției României, nefiind exprimat de către Parlamentul României consimțământul pentru ca România să devină parte la acest Acord, singura autoritate care era abilitată să exprime consimțământul prin ratificarea acestui Acord, prin lege, în exercitarea suveranității naționale în numele poporului român, iar pe de altă parte, punerea în aplicare a acestui Acord poate să declanșeze un război împotriva României și VĂ SOLICIT să nu puneți în aplicare dispozițiile din acest acord și să nu executați niciun ordin care ar pune în aplicare acest Acord, deoarece în caz contrar ați fi părtași la încălcarea Constituției României – legea fundamentală, precum și la ignorarea voinței poporului român;**
2. **VĂ ADUC LA CUNOȘTINȚĂ faptul că voința poporului român este ca:**
3. **România să adopte o politică de neutralitate față de conflictul militar dintre Rusia și Ucraina;**
4. **Președintele României, Parlamentul României, Guvernul României, Forțele armate române să se oprească din orice acțiuni și semnarea oricăror acorduri/convenții/declarații care ar putea fi considerate instigatoare/provocatoare și ar putea atrage România în conflictul militar dintre Rusia și Ucraina. Singurul ajutor pe care poate să îl ofere România este ajutorul umanitar acordat refugiaților de război;**
5. **solicită încetarea oricăror acorduri/tratate/convenții prin care România s-a obligat să acorde ajutor militar, tehnică militară sau orice instruire și formare a personalului militar al Ucrainei;**
6. **România să întreprindă demersurile necesare, la nivel diplomatic, astfel încât să înceapă negocierile pentru încheierea unui tratat de pace în condiții realizabile între Rusia și Ucraina și încetarea oricăror demersuri care ar putea să extindă și să perpetueze conflictul ruso-ucrainean,**
7. **poporul român dorește stingerea războaielor, nu extinderea acestora la nivel regional sau mondial,**
8. **poporul român dorește ca România să aibă un sistem de apărare națională și nu vrea să se renunțe la apărarea națională în favoarea apărării naționale a altor state, chiar aliate,**

**și VĂ SOLICIT să dați curs voinței poporului român, căreia îi sunteți subordonat exclusiv, conform art. 118 alin. (1) din Constituția României, pentru a preîntâmpina un război care pune în pericol suveranitatea, independența și unitatea statului român, integritatea teritorială a României, precum și pentru a stopa menținerea și extinderea conflictului ruso-ucrainean, cu punerea în pericol a păcii regionale și mondiale,**

**pentru următoarele argumente:**

Potrivit **art. 118 alin. (1) din Constituția României***: ”Armata* ***este subordonată exclusiv voinței******poporului******pentru garantarea******suveranității, a independenței şi a unității statului, a integrității teritoriale a țării şi a democrației constituționale****.”*

Totodată, potrivit art. 118 alin. (1) din Constituția României: *”În condițiile legii şi ale tratatelor internaționale la care România este parte,* ***armata contribuie la apărarea colectivă în sistemele de alianţă militară*** *şi* ***participă la acțiuni privind menținerea sau restabilirea păcii****.”*

**Se poate constata astfel că armata României poate să contribuie numai la apărarea colectivă în sistemele de alianță militară. Or, România nu are nicio alianță militară cu Ucraina, Ucraina nefiind stat membru NATO.**

 **Pe de altă parte, armata României poate să participe numai la acțiuni privind menținerea sau restabilirea păcii, neputând să participe la acțiuni de menținere a conflictelor armate și de extindere a acestora.**

 **Contrar rolului constituțional pe care îl are armata României, față de declarațiile și acordurile care s-au semnat la summitul NATO 2024 care a avut loc la Washington, prin care se mențin conflicte armate și se nasc premisele pentru extinderea conflictului militar ruso-ucrainean la nivel regional sau chiar mondial, armata României nu a luat nicio poziție, încălcându-și rolul constituțional.**

 **Mai mult, neluând nicio poziție publică față de *Acordul privind cooperarea în domeniul securității între România și Ucraina, semnat la Washington, la 10 iulie 2024,*  permite extinderea conflictului militar ruso-ucrainean oficial și pe teritoriul României, cu punerea în pericol a integrității teritoriale a României, precum și a suveranității, independenței și unității statului român. În plus, într-o asemenea situație, de introducere oficială a României într-un război, în România s-ar declara stare de război, cu consecința participării directe pe frontul de luptă, atât a militarilor activi, cât și a rezerviștilor și restului cetățenilor care au obligația constituțională de a își apăra țara, potrivit legislației în vigoare (Legea nr. 355 /2009 și Legea nr. 466/2006).**

1. ***Acordul privind cooperarea în domeniul securității între România și Ucraina, semnat la Washington, la 10 iulie 2024 -* nu pot fi puse în aplicare dispozițiile din acest Acord de armata română și să nu poate fi executat niciun ordin care ar pune în aplicare acest Acord, deoarece, în caz contrar, ați fi părtași la încălcarea Constituției României – legea fundamentală.**

Președintele Klaus Iohannis, a semnat în numele României, cu ocazia summitului NATO 2024, *Acordul privind cooperarea în domeniul securității între România și Ucraina, semnat la Washington, la 10 iulie 2024*, conținutul acestui acord creând reacții negative în spațiul public și la nivelul societății românești.

*Acordul privind cooperarea în domeniul securității între România și Ucraina, semnat la Washington, la 10 iulie 2024* a fost postat pe pagina Președinției României, la rubrica Comunicate de presă, la data de 11 iulie 2024 (<https://www.presidency.ro/ro/media/comunicate-de-presa/acord-privind-cooperarea-in-domeniul-securitatii-intre-romania-si-ucraina1720705732>), precum și pe pagina Președintelui Ucrainei (<https://www.president.gov.ua/news/ugoda-pro-spivrobitnictvo-u-sferi-bezpeki-mizh-ukrayinoyu-ta-92117>)

Din conținutul acestui Acord, reiese că acesta este **un tratat bilateral, tratat la nivel de stat.** Potrivit art. 39 alin 1 lit. a) din Legea nr. 590/2003 privind tratatele, în cazul tratatelor la nivel de stat, după semnare, până la publicarea în Monitorul Oficial al României, Partea I, textele tratatelor bilaterale pot fi făcute publice cu acordul expres al celeilalte părți.

În cuprinsul acestui Acord făcut public și postat pe site-ul Președinției României la data de 11 iulie 2024 se menționează la **Paragraful 16. ”Dispoziții finale” :**

**”*1. Prezentul acord intră în vigoare la data semnării și este valabil timp de zece (10) ani de la data semnării sale.”***

Însă, acest Acord fiind un tratat la nivel de stat, **nu putea să intre în vigoare la data semnării**, având în vedere următoarele **dispozițiile exprese din Legea nr. 590/2003 privind tratatele:**

* **Capitolul II din Legea nr. 590/2003 reglementează *”Procedura încheierii tratatelor”,* având următoarele secțiuni:**

***Secţiunea 1 Aprobarea inițierii negocierilor***

***Secţiunea a 2-a Desfășurarea negocierilor***

***Secţiunea a 3-a Aprobarea semnării***

***Secţiunea a 4-a Deplinele puteri***

***Secţiunea a 5-a Exprimarea consimțământului de a deveni parte la tratat***

***Secţiunea a 6-a Intrarea în vigoare a tratatelor***

***Secţiunea a 7-a Tratatele în formă simplificată, încheiate prin schimb de note verbale sau de scrisori***

***Secţiunea a 8-a Înregistrarea tratatelor***

**- Articolul 1:** *”Pentru scopurile prezentei legi, prin:*

*a)* ***tratat*** *se înțelege* ***actul juridic****,* ***indiferent de denumire sau de formă****, care* ***consemnează în scris un acord la nivel de stat****, la nivel guvernamental sau la nivel departamental,* ***având scopul de a crea, de a modifica ori de a stinge drepturi și obligații juridice sau de altă natură, guvernat de dreptul internațional public și consemnat într-un instrument unic ori în două sau în mai multe instrumente conexe;***

*b)* ***încheierea tratatelor*** *se înțelege succesiunea de etape care trebuie urmate, ansamblul de activități care trebuie desfășurate, precum și ansamblul de proceduri și reguli care trebuie respectate astfel încât tratatul să între în vigoare pentru România;*

*f)* ***ratificare*** *se înțelege* ***modalitatea de exprimare a consimțământului******de a deveni parte la un tratat care a fost semnat de partea română****, prin* ***adoptarea unei legi de ratificare de către Parlament*** *sau, în condițiile legii, prin ordonanță de urgență a Guvernului;*

*l)* ***instrument de ratificare, aderare, acceptare sau aprobare*** *se înțelege documentul prin care se consemnează* ***ratificarea****, aderarea, acceptarea sau aprobarea tratatelor”*

* **art. 18** alin**. (1) ”*Exprimarea consimțământului de a deveni parte la tratat se face, după caz, prin ratificare, ...”;***
* **art. 1 lit. f): ”*ratificare*** *se înțelege* ***modalitatea de exprimare a consimțământului de a deveni parte*** *la un tratat* ***care a fost semnat de partea română, prin adoptarea unei legi de ratificare de către parlament*** *sau, în condițiile legii, prin ordonanță de urgență a Guvernului”*
* **art. 19 alin. (1) lit. a):** ”***se supun parlamentului spre ratificare prin lege*** *următoarele categorii de tratate: a)* ***tratatele la nivel de stat, oricare ar fi domeniul de reglementare al acestora****”;*

*Art. 19 alin. (2) ”Tratatele prevăzute la alin. (1) nu se ratifică prin ordonanțe ale Guvernului.”*

* *Art. 27 alin (2) ”****tratatele la nivel de stat****, precum și tratatele la nivel guvernamental care, conform art. 19 alin. (1),* ***trebuie supuse ratificării nu pot intră în vigoare prin procedura semnării*** *și nu se pot aplica cu titlu provizoriu de la data semnării.”*
* *Art. 25 alin. (2) ”****tratatele bilaterale la nivel de stat******intră în vigoare******la data schimbului instrumentelor de ratificare”***
* Art. 42: *”****Tratatele******încheiate cu încălcarea*** *normelor dreptului internațional* ***privind validitatea tratatelor*** *și a* ***normelor privind capacitatea și/sau procedura încheierii tratatelor*** *pot fi* ***declarate nule****, procedura de aprobare a declarării nulității fiind similară celei urmate pentru intrarea în vigoare a categoriei respective de tratate.”*

**Din analiza coroborată a normelor din Legea nr. 590/2003 se poate constata că președintele României, Klaus Iohannis, cu ocazia semnării** *Acordului privind cooperarea în domeniul securității între România și Ucraina* **și-a depășit atribuțiile** și competențele în privința încheierii unui tratat bilateral la nivel de stat, **deoarece avea în competență numai să semnarea unui astfel de tratat, fără posibilitatea semnării lui cu mențiunea intrării în vigoare la data semnării, el putând intra in vigoare numai după ratificarea lui de către Parlamentul României, prin lege, *la data schimbului instrumentelor de ratificare.***

**Față de dispozițiile Legii nr. 590/2003, exprimarea consimțământului de a deveni parte la *Acord* nu s-a realizat, dar cu toate acestea, în cuprinsul său se menționează că acesta intră în vigoare la data semnării.**

**Se poate constata astfel că validitatea** *Acordului privind cooperarea în domeniul securității între România și Ucraina* este afectată*,* **precum și faptul că normele privind capacitatea președintelui Iohannis să încheie un asemenea tratat, precum și procedura încheierii tratatelor a fost încălcată.**

Exemplific în acest sens, ca exemplu, *Acordul din 5 septembrie 2020 între Guvernul României și Cabinetul de Miniștri al Ucrainei privind cooperarea în domeniul tehnico-militar,*  ratificat prin Legea nr. 199/2021. În acest acord se prevede la articolul 9 - Intrarea în vigoare: *”****Prezentul acord va intra în vigoare la data primirii ultimei notificări scrise prin care părțile se informează despre îndeplinirea procedurilor legale interne, necesare pentru intrarea acestuia în vigoare.”***

**Totodată, în** *Acordul privind cooperarea în domeniul securității între România și Ucraina***, se prevăd, printre altele:**

- **că România va dona Ucrainei un sistem PATRIOT**, în conformitate cu **decizia Consiliului Suprem de Apărare a Țării din 20 iunie 2024** (parag 6 lit. A pct 2);

- **România va facilita tranzitul tuturor echipamentelor necesare pe teritoriul său către Ucraina**, cât de rapid posibil (parag 6 lit A, pct 3);

- că **România se obligă să acorde asistență cuprinzătoare pentru construirea viitoarelor forțe armate ale Ucrainei** care necesită suficiente **stocuri (resurse) militare necesare pentru respingerea agresiunilor viitoare și că va căuta modalități de intensificare a colaborării și va explora opțiuni pentru a ajuta Ucraina să acumuleze aceste resurse strategice (parag 6 lit b, pct 2);**

- că **România va furniza** în mod activ capabilitățile centrului de instruire F-16 (FTC) găzduit de Forțele Armate Române pentru **instruirea piloților ucraineni** (prag 6 lit C, pct 4);

- că î**n cazul unei noi agresiuni a Rusiei împotriva Ucrainei** sau **în cazul unei escaladări semnificative**, Ucraina și România se vor consulta în termen de 24 ore **pentru a stabili măsurile adecvate necesare pentru a contracara sau a descuraja agresiunea sau escaladarea (Rusiei) (parag 2 pct 2);**

- că România și Ucraina au decis să continue cooperarea pentru ca **România să** **ajute Ucraina să se apere împotriva agresiunii Rusiei până când Ucraina va prevala (câștiga)** și au decis ca România să ofere sprijin Ucrainei pentru a-și continua autoapărarea legitimă, în conformitate cu articolul 51 din Carta ONU, împotriva agresiunii **în curs** a Rusiei, a escaladării militare și pentru a descuraja agresiunea în viitor (paragraful 1 pct 1).

 **Din conținutul Acordului se poate observa:**

1. **că România se obligă să cedeze parte din sistemul de apărare națională și să efectueze cheltuieli financiare pentru a sprijini Ucraina în războiul cu Rusia, în condițiile în care bugetul public al României este în deficit excesiv, iar datoria publică a crescut exponențial în ultimii 4 ani, cu impact major asupra calității vieții poporului român;**
2. **că sistemul de apărare națională a României devine inexistent, Acordul axându-se numai pe ajutorarea Ucrainei să își dezvolte sistemul de industrie și apărare națională;**
3. **că acordul este bilateral, dar conține obligații numai pentru România;**
4. **acordarea de ajutor Ucrainei, în condițiile menționate în Acord, pentru ca aceasta să se apere împotriva agresiunii Rusiei până când Ucraina va câștiga războiul;**
5. **față de prevederile Acordului că România va ajuta la contracararea agresiunilor Rusiei împotriva Ucrainei (care sunt constante de mai mult de 2 ani și jumătate), acest ajutor poate fi interpretat de Rusia ca o declarație de război din partea României. Într-o asemenea situație, există un risc iminent de extindere a conflictului armat și declarare a stării de război pe teritoriul României cu consecința mobilizării cetățenilor pentru a participa pe frontul de luptă, având în vedere obligațiile constituționale de apărare a României.**

**Toate acestea au creat reacții negative în spațiul public și la nivelul societății românești,** deoarece acest Acord **pune în pericol pacea în România, afectează apărarea națională și stabilitatea economică a României, implicând cheltuieli și sacrificii inacceptabile pentru poporul român.**

**Reamintesc că potrivit art. 118 alin. (2) din Constituția României, armata României este subordonată exclusiv voinței poporului român.**

**În concluzie, este necesar să se respecte voința poporului român care dorește pacea și nu extinderea războaielor, iar Parlamentul României, să declare nul, prin lege,** *Acordul privind cooperarea în domeniul securității între România și Ucraina***, semnat în numele României, de către Președintele României, cu Ucraina, la data de 10 iulie 2024, deoarece acesta pune în pericol pacea în România, afectează apărarea națională și stabilitatea economică a României, implicând cheltuieli și sacrificii inacceptabile pentru poporul român.**

**În acest sens, am solicitat celor două camere ale Parlamentului României (Senatul și Camera Deputaților) să întreprindă demersurile necesare pentru a convocarea ședințelor extraordinare în vederea aprobării *Propunerii legislative privind* *declararea nulității Acordului privind cooperarea în domeniul securității între România și Ucraina, semnat la Washington, la 10 iulie 2024***

1. ***Declarația Consiliului NATO-Ucraina, emisă de șefii de stat și de guvern care participă la reuniunea Consiliului NATO-Ucraina de la Washington, DC, 11 iulie 2024***

La art. 6 din această ***Declarație a Consiliului NATO-Ucraina,***” *Salutăm angajamentul Aliaților de asistență de securitate pe termen lung pentru furnizarea de echipamente militare, asistență și instruire pentru Ucraina.* ***Salutăm, de asemenea, faptul că, în acest scop, Aliații intenționează să ofere o finanțare de referință minimă de 40 de miliarde EUR******în cursul anului următor*** *și să ofere niveluri durabile de asistență de securitate* ***pentru ca Ucraina să prevaleze (câștige).”***

**Se poate constata astfel că și în anul următor, în 2025, conflictul militar ruso-ucrainean va fi în desfășurare, conform Declarației Consiliului NATO din cadrul summitului NATO 2024, existând riscul de extindere a conflictului armat și declarare a stării de război pe teritoriul României cu consecința mobilizării cetățenilor pentru a participa pe frontul de luptă, având în vedere obligațiile constituționale de apărare a României.**

 Or, poporul român dorește să trăiască în pace și prietenie cu toate popoarele și nu dorește ca, prin acțiunile și deciziile luate de reprezentanții statului român, pacea sa să fie tulburată și să fie angrenat într-un conflict militar. Totodată, nu dorește nici izbucnirea de noi războaie și nici extinderea conflictelor militare existente.

Cu toate acestea, din conținutul *Acordului privind cooperarea în domeniul securității între România și Ucraina, semnat la 10 iulie 2024,*  de președintele Klaus Iohannis, în numele României, **reiese că acesta pune în pericol pacea României,** așa cum am arătat mai sus.

**Mai mult decât atât, așa cum am arătat mai sus, art. 118 alin. (1) din Constituția României prevede că armata română poate să participe numai la acțiuni privind menținerea sau restabilirea păcii.**

**Or, susținerea uneia dintre părțile beligerante pentru ca această să câștige nu intră nici în categoria acțiunilor pentru menținerea păcii și nici în cele de restabilire a păcii.**

**Se poate constata astfel că deciziile și declarațiile luate în cadrul summitului NATO 2024 pentru a ajuta Ucraina ca parte beligerantă să câștige nu pot fi duse la îndeplinire de armata română, deoarece ele sunt în contradicție cu rolul pe care armata română îl are potrivit Constituției României.**

**Constatăm că de mai bine de 2 ani și jumătate NATO acționează contrar, rolului pentru care s-a constituit și nu a acționat pentru menținerea și restabilirea păcii, ci pentru menținerea unui conflict armat între două țări care nu sunt membre NATO, conflict militar pe care l-a alimentat, cu consecința morții a sute de mii de vieți omenești.**

**Data Semnătura,**